CELEX: 62010TB0484
Language: mt
Date: 2011-02-17 00:00:00
Title: Kawża T-484/10 R: Digriet tal-President tal-Qorti Ġenerali tas- 17 ta’ Frar 2011 — Gas Natural Fenosa SDG vs Il-Kummissjoni ( “Proċeduri għal miżuri proviżżorji — Għajnuna mill-Istat — Kumpens tal-ispejjeż addizzjonali ta’ produzzjoni ta’ ċerti ċentrali tal-elettriku li jirriżultaw mill-obbligu ta’ servizz pubbliku ta’ produzzjoni ta’ ċerti volumi ta’ elettriku minn faħam ta’ oriġni nazzjonali u l-implementazzjoni ta’ ‘mekkaniżmu ta’ dispaċċ preferenzjali’ favurihom — Deċiżjoni li jitqajmux oġġezzjonijiet — Talba għas-sospensjoni tal-eżekuzzjoni — Fumus boni juris — Nuqqas ta’ urġenza — Ibbilanċjar tal-interessi” )

21.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 152/22
            
         Digriet tal-President tal-Qorti Ġenerali tas-17 ta’ Frar 2011 — Gas Natural Fenosa SDG vs Il-Kummissjoni
   (Kawża T-484/10 R)
   (Proċeduri għal miżuri proviżżorji - Għajnuna mill-Istat - Kumpens tal-ispejjeż addizzjonali ta’ produzzjoni ta’ ċerti ċentrali tal-elettriku li jirriżultaw mill-obbligu ta’ servizz pubbliku ta’ produzzjoni ta’ ċerti volumi ta’ elettriku minn faħam ta’ oriġni nazzjonali u l-implementazzjoni ta’ ‘mekkaniżmu ta’ dispaċċ preferenzjali’ favurihom - Deċiżjoni li jitqajmux oġġezzjonijiet - Talba għas-sospensjoni tal-eżekuzzjoni - Fumus boni juris - Nuqqas ta’ urġenza - Ibbilanċjar tal-interessi)
   2011/C 152/40
   Lingwa tal-kawża: l-Ispanjol
   
      Partijiet
   
   
      Rikorrenti: Gas Natural Fenosa SDG, SA (Madrid, Spanja) (rappreżentanti: F. González Díaz u F. Salerno, avukati)
   
      Konvenuta: Il-Kummissjoni Ewropea (rappreżentanti: É. Gippini Fournier u C. Urraca Caviedes, aġenti)
   
      Intervenjent insostenn tal-konvenuta: Ir-Renju ta’ Spanja (rappreżentant: J. M. Rodríguez Cárcamo, aġent)
   
      Suġġett
   
   Talba għal miżuri provviżorji intiża, essenzjalment, għas-sospensjoni tal-eżekuzzjoni tad-Deċiżjoni tal-Kummissjoni C(2010) 4499, tad-29 ta’ Settembru 2010, dwar l-għajnuna mill-Istat N 178/2010 innotifikata mir-Renju ta’ Spanja taħt forma ta’ kumpens għas-servizz pubbliku assoċjat ma’ mekkaniżmu ta’ dispaċċ preferenzjali favur ċentrali ta’ produzzjoni tal-enerġija elettrika li jużaw faħam ta’ oriġni nazzjonali.
   
      Dispożittiv
   
   
               (1)
            
            
               It-talba għal intervent tal-Cámara Oficial de Comercio, Industria y Navegación de A Coruña hija miċħuda.
            
         
               (2)
            
            
               E.ON Generación, S.L., Hidroeléctrica del Cantábrico, SA, u l-Federación Nacional de Empresarios de Minas de Carbón jistgħu jintervjenu insostenn tat-talbiet tal-Kummissjoni Ewropea.
            
         
               (3)
            
            
               Id-digriet tal-President tal-Qorti Ġenerali tat-3 ta’ Novembru 2010, Gas Natural Fenosa SDG vs Il-Kummissjoni (T-490/10 R, mhux ippubblikat fil-Ġabra), huwa revokat.
            
         
               (4)
            
            
               Għandu jiġi stabbilit terminu għal Gas Natural Fenosa SDG, għall-Kummissjoni u għar-Renju ta’ Spanja sabiex jitolbu li ċerti elementi kunfidenzjali tal-proċess kif ukoll ta’ dan id-digriet jiġu esklużi mill-komunikazzjoni lill-partijiet imsemmija fil-punt 2 ta’ dan id-dispożittiv u sabiex tiġi prodotta, għall-finijiet ta’ din il-komunikazzjoni, verżjoni mhux kunfidenzjali ta’ partijiet tal-proċess u ta’ dan id-digriet.
            
         
               (5)
            
            
               L-ispejjeż huma rriżervati.